വാക്സിന് സര്ട്ടിഫിക്കറ്റില് മോദിയുടെ ചിത്രം വെക്കുന്നത് ജാഗ്രത തുടരാന് കേന്ദ്രം ന്യൂഡല്ഹി: വാക്സിന് സര്ട്ടിഫിക്കറ്റില് പ്രധാനമന്ത്രി നരേന്ദ്ര മോദിയുടെ ചിത്രം വെക്കുന്നതില് ന്യായീകരണവുമായി കേന്ദ്രം. വാക്സിനേഷന് പൂര്ത്തിയാക്കിയ ശേഷവും ഉചിതമായ പെരുമാറ്റവും ജാഗ്രതയും തുടരാനാണ് ചിത്രം വെക്കുന്നതെന്ന് കേന്ദ്രം വ്യക്തമാക്കി.കോണ്ഗ്രസ് രാജ്യസഭ എം.പിയും മുന് മാധ്യമ പ്രവര്ത്തകനുമായ കുമാര് കെത്കറിന്റെ ചോദ്യത്തിന് മറുപടി പറയുകയായിരുന്നു കേന്ദ്രം. കേന്ദ്ര ആരോഗ്യ മന്ത്രി ഭാരതി പ്രവിന് പവാറാണ് ചോദ്യത്തിന് മറുപടി നല്കിയത്.ചിത്രം കൊടുത്തിരിക്കുന്നത് മഹാമാരിയുടെയും കോവിഡിന്റെ പരിണാമ സ്വഭാവത്തിന്റെയും പശ്ചാത്തലത്തിലാണ്. അതുകൊണ്ടുകൊണ്ടുതന്നെ അനുയോജ്യമായ രീതിയില് പെരുമാറേണ്ടത് രോഗത്തെ ചെറുക്കുന്നതിന് ഏറ്റവും നിര്ണായക നടപടികളിലൊന്നാണ്. വാക്സിന് എടുത്ത ശേഷവും അനുയോജ്യമായി പെരുമാറാനാണ് പ്രധാനമന്ത്രിയുടെ ചിത്രം െവച്ചിരിക്കുന്നത് പ്രവിന് പവാര് പറഞ്ഞു.വാക്സിന് സര്ട്ടിഫിക്കറ്റില് മോദിയുടെ ചിത്രം വെക്കുന്നതിരെ നേരത്തേ ചത്തീസ്ഗഢ്, ത്സാര്ഖണ്ഡ് സര്ക്കാറുകള് രംഗത്തെത്തിയിരുന്നു.